stanford-oval/wikipedia huggingface dataset:
Khrysaor

Khrysaor (m.kreik. Χρυσάωρ, Khrysaôr, "kultainen miekka") oli kreikkalaisessa mytologiassa usein jättiläiseksi kuvattu Poseidonin ja Medusan poika, joka ponnahti esiin yhdessä Pegasoksen kanssa syntyneestä haavasta, kun Perseus katkaisi Medusan kaulan. Hän sai alkunsa Poseidonin raiskattua Medusan, joka tällöin oli vielä kaunis neito, Pallas Athenen temppelissä, minkä seurauksena temppelinsä häpäisemisestä raivostunut Pallas Athene muutti Medusan käärmehiuksiseksi hirviöksi.
Kallirrhoen, okeanidin, kanssa Khrysaor sai yhden lapsen, Geryonin, kolmipäisen jättiläisen. Diodoros Sisilialainen lisäksi mainitsee, että Khrysaorin on mainittu olleen myös Iberian kuningas, ja että Geryon laidunsi karjaansa Iberian niemimaan kärjessä.
Khronos (täsmennyssivu)

Khronos voi tarkoittaa seuraavia asioita:
Khronos (m.kreik. Χρόνος), ajan ilmentymä kreikkalaisessa mytologiassa
Khronos Group, tietotekniikan standardiorganisaatio, mm. OpenGL, Vulkan ja OpenCL standardointi
Khronos, lautapeli
Khronoksen talo, taiteilijaryhmä IC-98:n ja Lönnströmin taidemuseon vuonna 2016 käynnistynyt taidehanke
Tutkimusmatka

Viikinkien tutkimusmatkojen reittejä.
Tutkimusmatka tai tutkimusretki on matka, joka tehdään tiedon saamiseksi. Ihminen on tehnyt tutkimusmatkoja itselleen tuntemattomille seuduille jo muinaisista ajoista lähtien. Uusia seutuja on usein etsitty purjehtien. Mantereiden kuten Afrikan sisäosia on tutkittu jalkaisin ja jokia pitkin. 1900-luvun lopulla alkoivat avaruuden tutkimusmatkat.
Historia

Muinaiset foinikialaiset tutkivat ahkerasti Välimeren seutuja, ja karthagolainen Hanno Merenkulkija purjehti Afrikan länsirannikkoa pitkälle etelään. Myös antiikin kreikkalaiset tekivät useita tutkimusmatkoja.
Keskiaikaisia tutkimusmatkailijoita olivat esimerkiksi Amerikassa käynyt viikinki Leif Erikinpoika, Kiinassa käynyt venetsialainen Marco Polo, arabi Ibn Battuta ja kiinalainen Zheng He.
Aikaa 1400-luvulta 1500-luvun lopulle kutsutaan löytöretkien ajaksi, sillä silloin eurooppalaiset tutkimusmatkailijat kuten Kristoffer Kolumbus, Bartolomeu Dias, Vasco da Gama ja Fernão de Magalhães löysivät purjehdusmatkoillaan useita eurooppalaisille aiemmin tuntemattomia maita ja laajensivat tunnettua maailmaa.
Luoteisväylää Euroopasta Pohjois-Amerikan yli Aasiaan alettiin etsiä 1500-luvulla.
1600- ja 1700-luvulla muun muassa hollantilainen Abel Tasman ja englantilainen James Cook tekivät tutkimusmatkoja Oseaniaan ja löysivät muun muassa Australian, Uuden-Seelannin ja Polynesian saariston.
Afrikan tuntemattomiin sisäosiin alettiin tehdä tutkimusmatkoja 1700-luvun lopulta alkaen. Tunnettuja Afrikan-tutkijoita 1800-luvulla olivat esimerkiksi brittiläiset David Livingstone ja Henry Morton Stanley.
Napaseuduille alettiin tehdä tutkimusmatkoja 1800-luvulla, ja vuosina 1909 ja 1911 saavutettiin pohjois- ja etelänavat.
Avaruuteen suuntautuvat tutkimusmatkat kuten kuulennot alkoivat 1960-luvulla.
Joitain tutkimusmatkoja

Lewisin ja Clarkin tutkimusretki Yhdysvalloissa 1804–1806
Saksalainen tutkimusmatka Tiibetiin 1938–1939
Suuri Kuolan retki 1887
tutkimusmatkat pohjoisnavalle
tutkimusmatkat Etelämantereelle
Kon-Tikin tutkimusmatka Tyynellämerellä 1947
Challenger-tutkimusmatka valtamerillä 1872–1876
Mekongin tutkimusmatka 1866–1868
Aiheesta muualla

Kuvia tai muita tiedostoja aiheesta Tutkimusmatka Wikimedia Commonsissa
Marco Polon oletettu reitti Venetsiasta Kiinaan ja takaisin.
Fernão de Magalhãesin maailmanympäripurjehduksen reitti 1500-luvun alussa.
James Cookin tutkimusmatkat Tyynellämerellä 1700-luvulla.
Lewisin ja Clarkin tutkimusretki Yhdysvalloissa 1804–1806.
Tuula Jääskeläinen

Tuula Jääskeläinen on suomalainen televisiotuottaja. Jääskeläinen on tuottanut muun muassa televisiosarjat Sydänjää (2007–2010) ja Uutishuone (2009). Ennen tuottajan uraansa hän on työskennellyt myös kuvaussihteerinä ja tuotantopäällikkönä.
Tuottajana televisiosarjoissa

Ei valoa tunnelissa
Joku kaltaiseni
Käenpesä
Laura
Laura kaupungissa
Laura kesäleirillä
Lukio
Maailmanparantaja
Paholaisen tytär
Rajametsän tarinoita
Rajatapaus
Rikospoliisi ei laula
Rikospoliisi Maria Kallio
Sydänjää
Sydän toivoa täynnä
Sänky
Taivas sinivalkoinen
Tappajan näköinen mies
Uutishuone
Vaarallista kokea
Veljet
Villa Helena
Aiheesta muualla

Tuula Jääskeläinen Internet Movie Databasessa. (englanniksi)
Tuula Jääskeläinen Elonetissä.
Tubulinea

| Tubulinea |
| --- | --- |
 Amoeba proteus
Tieteellinen luokittelu
Domeeni::  Aitotumaiset Eucarya
Pääjakso::  Aitoameebat Amoebozoa
Alajakso::  Lobosa
Luokka::  Tubulinea  Smirnov et al., 2005
Katso myös
   Tubulinea Wikispeciesissä   Tubulinea Commonsissa 
Infobox OKNimi-testi OK: 
Tubulinea on aitoameeboihin kuuluva yksisoluisten aitotumaisten eliöiden luokka. Se sisältää kuoriameebat (Arcellinida) ja osan aiemmin ameeboihin (Amoebida) luetuista kuorettomista lajeista.
Lahkot

Kuoriameebat (Arcellinida)
Echinamoebida
Euamoebida
Leptomyxida
Nolandida
Transformers: Rescue Bots

Transformers: Rescue Bots on animaatiosarja perheen nuoremmille. Neljä Rescue Bottia nimiltään Heatwave, Chase, Boulder ja Blades saapuvat avaruudesta Maassa sijaitsevalle saarikaupunkiin nimeltä Griffin Rock, siellä he saavat Optimus Primelta tehtäväkseen suojella kaupungin ihmisiä ja samalla oppia heiltä maan tapoja. Pelastustehtävissä he muuntautuvat pelastusajoneuvoiksi, kuten paloautoksi, puskutraktoriksi, poliisiautoksi ja pelastushelikopteriksi. Yhdessä Burnsin perheen kanssa he suojelevat Griffin Rockia kaikelta, mitä he kohtaavat.
Hahmot > Autobotit

Heatwave
Boulder
Chase
Blades
Optimus Prime
Bumblebee
High Tide
Servo
Blurr
Salvage
Quickshadow
Sideswipe
Hahmot > Ihmiset

Cody Burns
Charlie "pomo" Burns
Dani Burns
Kade Burns
Graham Burns
Frankie Greene
tohtori Greene
tohtori Morocco
Hahmot > Mini-Conit

Bounce
Jaksoluettelo

1. kausi
Sankareita (Family of Heroes)
Paineen alla (Under Pressure)
Etulinjassa (Hotshots)
Paraati (Flobsters on Parade)
Ufoja Griffin Rockissa (The Alien Invasion of Griffin Rock)
Villimmällä puolella (Walk on the Wild Side)
Cody partioi (Cody on Patrol)
Neljä Bottia ja vauva (Four Bots and a Baby)
Joulu keskellä kesää (Christmas in July)
Isoja ongelmia (Deep Trouble)
Dino-botin paluu (Return of the Dino Bot)
Toinen tohtori (The Other Doctor)
Hallitsija Morocco (The Reign of Morocco)
Pieniä iloja (Small Blessings)
Griffin Rockin kolmio (The Griffin Rock Triangle)
Sääntöjä, sääntöjä (Rules and Regulations)
Kello hukassa (The Lost Bell)
Bumblebee pelastaa (Bumblebee to the Rescue)
Murskattu (You've Been Squilshed)
Lähtölaskenta (Countdown)
Kummajaisia ja kammotuksia (The Haunting of Griffin Rock)
Valkoisia valheita (Little White Lies)
Ravistelua (Shake Up)
Pelastajapoju (Rescue Boy)
Paluu tulevaisuuteen, osa 1 (It's a Bot Time)
Paluu tulevaisuuteen, osa 2 (Bot to the Future)
Rooleissa

Mikael Eklund - Heatwave, pormestari Luskey (kaudet 2-3)
Aku Laitinen - Chase
Juha-Pekka Mikkola - Boulder
Tommi Haapaniemi - Blades, tohtori Morocco (kaudet 1-2), herra Alper (3. kausi)
Markus Bäckman - Charlie Burns
Matias Hangasmaa - Cody Burns (kaudet 1-2 ja 3. kauden jaksot 1-2)
Henri Piispanen - Cody Burns (3. kauden jaksot 3-25)
Taru Tikkanen - Dani Burns, Madeline Pynch
Aksu Palmén - Kade Burns, Myles
Antti Lang - Graham Burns, Evan
Pekka Lehtosaari - tohtori Greene, Optimus Prime, kapteeni Wild
Emma Louhivuori - Frankie Greene
Antti Jaakola - Huxley Prescott (1. kausi), Woodrow Burns (2. kausi), herra Feiffer (1. kausi), pormestari Luskey (1. kausi), herra Harrison (1. kausi), kuraattori Chester A. Arthur (1. kausi)
Miro Lopperi - Huxley Prescott (2. kausi ja 3. kauden jaksot 1-2), herra Alper (2. kausi ja 3. kauden jakso 2), herra Sharma (2. kausi)
Juhani Rajalin - Woodrow Burns (3. kausi), Salvage, tohtori Morocco (3. kausi), Huxley Prescott (3. kauden jakso 6), kapteeni Shaw (3. kausi), Jerry (3. kausi), sivuäänet
Petri Hanttu - High Tide, Huxley Prescott (3. kauden jaksot 13-25), herra Harrison (3. kausi), Milo (3. kausi), sivuäänet
Tero Koponen - Blurr, Huxley Prescott (1. kauden jaksot 14–16), kuraattori Chester A. Arthur (3. kausi)
Tarja Alexander - professori Anna Baranova
Rauno Ahonen - eversti Quint Quarry (3. kausi), Bunty (3. kausi), Schulte
Kimmo Blom
Juha Paananen
Pinja Hanski
Laura Aarre
Taru Eronen
Heli Järvinen
Transformers
Tribal Eagle

| Tribal Eagle Deuteronomium |
| --- | --- | --- |

EP-levyn tiedot
 Äänitetty : 1996
 Julkaistu: 8. kesäkuuta 1997
 Tuottaja(t): Deuteronomium
 Tyylilaji: Death and roll  Melodinen death metal
 Kesto: 16.18
 Levy-yhtiö: Omakustanne
Deuteronomiumin muut julkaisut
| Crosshope demo 1996 | Tribal Eagle 1997 | Street Corner Queen 1998 |
Tribal Eagle (DEUDCD-001) on jyväskyläläisen Deuteronomium-yhtyeen EP, joka äänitettiin vuonna 1996 ja julkaistiin vuonna 1997. Tribal Eagle on varsinaisesti ensimmäinen suomalainen kristillinen metalli-CD, sillä useat aiemmat vähänkään metalliin viittaavat kristilliset äänitteet olivat julkaistu kasettiformaatissa. EP oli aluksi omakustanne, mutta myöhemmin Little Rose Productions julkaisi sen Street Corner Queen -albumin bonusmateriaalina vuonna 2001.
Yleiskatsaus

"Crosshope" on melodinen death metal -kappale, joka on laulettu Killing Joke -tyyppisellä punkärjyntätyylillä. Vuonna 2000 oululainen Markus "Black Raven" Vainionpää voitti Ilmakitaransoiton MM-kisat esittämällä "Crosshopen". "Thinking" taas on Deuteronomiumin tuotannosta ainoa puhdas death metal -kappale, laulunkin ollessa perinteistä syväkurkkuista death metal -murinaa. Sanoitukset pohtivat sotien loppumatonta kierrettä ja sitä, mitä ne kertovat ihmiskunnan luonteesta. "Tribal Eagle" alkaa mahtipontisella kitaramelodialla, jota seuraa puhdas laulu. Kappaleen pääasiallinen laulu on black metal -tyylistä kirkunaa, kuten myös viimeisellä raidalla, "Blue Momentilla", jolla kuullaan myös Eeva Vehniäisen laulua. "Tribal Eagle" kertoo vertauskuvallisesti kotkatatuoinnista, joka on musteella (synnillä) kiinnitetty ihoon (maailman menoon) niin, ettei se pysty lentämään tai kirkumaan vapaasti. "Blue Moment" viittaa auringonlaskun jälkeiseen hetkeen talvipäivänä ennen yökoittoa, jolloin ympäristö on lyhyen aikaa sinistä. Kappaleessa sitä verrataan masennukseen tai surulliseen elämäntilanteeseen, jossa on epävarma siitä, että tuleeko huomista enää.
Tribal Eagle sai innostuneen vastaanoton metalliharrastajien joukossa, varsinkin kristittyjen. EP:stä tuli yksi kotimaisen kristillisen metallin merkkiteoksista.
Kappaleet

Crosshope – 3.49 (säv. Miika Partala, san. Manu Lehtinen ja Partala)
Thinking – 4.40 (säv. ja san. Partala)
Tribal Eagle – 3.19 (säv. Partala, san. Lehtinen)
Blue Moment – 4.30 (säv. Partala, san. Lehtinen)
Kokoonpano

Miika Partala – kitara ja laulu
Manu Lehtinen – bassokitara ja taustalaulu
Jari Mantour – kitara
Johnny Pesonen – rummut
Kokoonpano > Muut muusikot

Eeva Vehniäinen – taustalaulu kappaleella "Blue Moment"
Aiheesta muualla

Tribal Eagle Discogsissa. (englanniksi)
Albumi Tribal Eagle Encyclopaedia Metallum -sivustolla (englanniksi)
Khrysanthios

Khrysanthios (300-luku) oli antiikin kreikkalainen filosofi, joka opiskeli Iamblikhoksen koulussa. Hän oli yksi Aidesioksen suosikkioppilaista ja keskittyi ennen kaikkea uusplatonismin mystiseen puoleen.
Keisari Julianus Luopio kääntyi Khrysanthioksen puoleen Aidesioksen neuvosta ja kutsui hänet lopulta hoviin auttamaan hellenistisen polyteismin palauttamisessa valtionuskonnoksi. Khrysanthios kuitenkin kieltäytyi siteeraten epäsuopeita ennustuksia, vaikka hän todennäköisesti lähinnä ymmärsi, että vanhan uskonnon palauttaminen oli epäonnistumaan tuomittu yritys. Samasta syystä hän pidättäytyi uskonnollisista uudistuksista toimiessaan ylipappina Lyydiassa. Maltillisuutensa ansiosta hän pysyi tehtävässä kuolemaansa saakka, ja sekä kristityt että pakanat kunnioittivat häntä.
Khrysanthioksen vaimo Meite, joka toimi myös papillisessa toimessa, oli Eunapioksen sukulainen.
Kevin Lasagna

Kevin Lasagna vuonna 2017.
Kevin Lasagna (s. 10. elokuuta 1992 Suzzara) on italialainen jalkapalloilija, pelipaikaltaan hyökkääjä. Hän edustaa Serie A:ssa pelaavaa Udinesea ja on joukkueen kapteeni.
Lasagna aloitti liigauransa alemmilla sarjatasoilla Governolesessa, Cereassa ja Estessa. Vuonna 2014 hän siirtyi Carpiin ja pelasi ensimmäisellä kaudellaan Serie B:ssä 30 ottelua ja teki niissä viisi maalia. Carpi nousi Serie A:han, jossa Lasagna pelasi 36 ottelua ja teki viisi maalia kaudella 2015–2016. Seuraavalla kaudella joukkue pelasi jälleen Serie B:ssä ja Lasagna teki 42 ottelussaan 14 maalia. Kesäkuussa 2017 hän siirtyi Udineseen. Kaudella 2017–2018 hän pelasi Serie A:ssa 29 ottelua ja teki niissä 12 maalia. Kaudella 2018–2019 tilastolukemat olivat 36 ottelua ja kuusi maalia.
Lasagna pelasi ensimmäiset minuuttinsa Italian maajoukkueessa lokakuussa 2018 Puolaa vastaan. Tämän jälkeen hän on pelannut Portugalia ja Yhdysvaltoja vastaan marraskuussa 2018 sekä Armeniaa vastaan syyskuussa 2019.
Tähtiomenat

| Tähtiomenat |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ericales
Heimo::  Sapotillapuukasvit
Suku::  Tähtiomenat Chrysophyllum  L.
Katso myös
   Tähtiomenat Commonsissa 
Infobox OKVirheellinen NIMI-arvo: 
Tähtiomenat (Chrysophyllum) on sapotillapuukasveihin kuuluva kasvisuku, joka esiintyy Amerikassa tropiikissa ja subtropiikissa, Karibian alueella, Keski- ja Etelä-Amerikassa. Sukuun kuuluu 53 lajia. Tähtiomenista erotetaan mahdollisesti suku Gambeya, joka esiintyy Keski-Afrikassa.
Lajeja

valkotähtiomena (Chrysophyllum albidum, syn. Gambeya albida)
kultatähtiomena (Chrysophyllum cainito)
ruskotähtiomena (Chrysophyllum gorungosanum, syn. Gambeya gorungosana)
rusotähtiomena (Chrysophyllum oliviforme)
Aiheesta muualla

Finto: Kassu – Kasvien suomenkieliset nimet: Chrysophyllum
Suomen Lajitietokeskus: Tähtiomenat – Chrysophyllum
Tuas Crescentin metroasema

Tuas Crescent on Singaporen Mass Rapid Transit -metrojärjestelmän asema Tuasissa Singaporen läntisellä suuralueella. Se avattiin 18. kesäkuuta 2017 osana East West Linen Tuas Linkin laajennusta.
Kuten muu Tuas Linkin laajennus, myös Tuas Crescentin asema sijaitsee kaksikerroksisen viaduktin ylätasolla.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:23 |  | 5:53 |  | 23:24 |  |  |
| EW33 Tuas Link | 5:32 |  | 6:02 |  | 0:43 |  |  |
Käännös suomeksi
Tuula Kojo

Tuula Susanna Kojo (s. 9. lokakuuta 1962 Pieksämäki) on suomalainen kirjallisuuden suomentaja. Hän on valmistunut filosofian kandidaatiksi 1991 Turun yliopistosta ja suorittanut kieliopintoja Uppsalan, Tukholman ja Istanbulin yliopistossa.
Kojo on vuodesta 1995 suomentanut kirjallisuutta turkista ja ruotsista. Hän on suomentanut Nobel-palkinnon vuonna 2006 saaneen Orhan Pamukin teokset yhtä lukuun ottamatta, jonka Kalevi Nyytäjä on suomentanut englanninkielisestä laitoksesta. Lisäksi hän on toiminut vapaana toimittajana ja asioimistulkkina.
Palkinnot

Kääntäjien valtionpalkinto 2005.
Aiheesta muualla

Haastattelu Helsingin Sanomissa (Arkistoitu – Internet Archive)
Kevin Le Roux

Kevin Le Roux vuonna 2013.
Kevin Le Roux (s. 11. toukokuuta 1989 Champigny-sur-Marne) on ranskalainen lentopalloilija, joka edustaa turkkilaista Halkbank Ankaraa ja Ranskan lentopallomaajoukkuetta. Pelipaikaltaan 209 senttimetriä pitkä Le Roux on keskitorjuja. 2015 Le Roux voitti Ranskan maajoukkueessa Euroopan mestaruuden ja Maailmanliigan.
Kevin Mbabu

Kevin Mbabu lokakuussa 2017.
Melingo Kevin Mbabu (s. 19. huhtikuuta 1995 Chêne-Bougeries) on sveitsiläinen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Fulhamia mutta pelasi kauden 2023–2024 lainalla Saksan Bundesliigan Augsburgissa.
Mbabu pelasi ensimmäisen liigaottelunsa syyskuussa 2012 Servetten joukkueessa. Tammikuussa 2013 hän siirtyi englantilaisseura Newcastle Unitediin mutta kunnolla hän sai peliaikaa vasta kaudella 2016–2017 palattuaan lainasopimuksella kotimaahansa BSC Young Boysiin. Kesällä 2017 Young Boys osti hänet omakseen. Kausina 2016–2019 Mbabu pelasi Sveitsin Superliigassa 77 ottelua ja teki niissä kolme maalia. Hän pelasi Mestarien liigassa viisi ottelua kaudella 2018–2019 ja aiempina kausina Eurooppa-liigassa seitsemän ottelua. Kesällä 2019 hän siirtyi saksalaisseura Wolfsburgiin. Hän pelasi kaudella 2019–2020 Bundesliigassa 20 ottelua, joissa hän teki kolme maalia, ja Eurooppa-liigassa viisi ottelua. Kaudella 2020–2021 hän pelasi 22 bundesliigaottelua. Kausi 2021–2022 jäi hänen viimeisekseen Wolfsburgissa, ja tuolloin hän pelasi 24 bundesliigaottelua ja kuusi Mestarien liigan ottelua.
Mbabu siirtyi heinäkuussa 2022 Englannin Valioliigaan nousseeseen Fulhamiin. Hän pelasi kaudella 2022–2023 vain kuusi valioliigaottelua, joista yhden avauskokoonpanossa. Helmikuussa 2023 hän lähti kauden loppuun kestävällä lainasopimuksella Servetteen, jossa hän pelasi 16 superliigaottelua ja kaikki niistä avauskokoonpanossa. Kaudella 2023–2024 hän pelasi lainalla saksalaisseura Augsburgissa 25 bundesliigaottelua, joista 22 ottelua avauskokoonpanossa.
Mbabu pelasi useissa Sveitsin nuorisomaajoukkueissa. Sveitsin A-maajoukkueessa hän pelasi ensimmäisen kerran syyskuussa 2018 Kansojen liigan ottelussa Islantia vastaan. Kesän 2021 EM-kilpailuissa hän pelasi alkulohkossa avauskokoonpanossa kaksi ensimmäistä ottelua ja tuli kolmannessa vaihdosta kentälle ottelun viime hetkiksi. Kahdessa rangaistuspotkukilpailuun edenneessä pudotuspelissä hän tuli vaihdosta kentälle ja syötti neljännesvälierässä Ranskaa vastaan Sveitsin toisen maalin sen noustessa kahden maalin takaa 3–3-tasatilanteeseen ja lopulta rangaistuspotkukilpailussa voittoon. Mbabu on pelannut huhtikuun 2024 loppuun mennessä 24 A-maaottelua, joissa 16 kertaa avauskokoonpanossa.
Transformers: The War Within

Transformers: The War Within on Dreamwaven sarjakuva, joka sijoittuu Transformers-universumiin. War Withinia julkaistiin vuosina 2002–2004 kolme minisarjaa, joista viimeinen jäi keskeneräiseksi.
Transformers: The War Within on kirjoittajalegenda Simon Furmanin luoma ja kirjoittama uusi tarinakokonaisuus, joka esittelee uuden Transformers alkuversion. Kyseessä ei missään tapauksessa ole uusiksi pistetty alku, vaan ns "rinnakkaistodellisuuden" alkutaival, mitä kirjoittaja on ennenkin harrastanut. The War Withiniä pidetään yhtenä parhaimmista, ellei parhaimpana Transformers-sarjakuvana.
The War Within on aikaisempia sarjakuvia synkempi ja mystisempi.
Ensimmäisessä osassa, The War Within, seurataan uuden Autobot-johtajan, Optimus Primen ensimmäisiä vaiheita Autobottien johtajana ja tämän alaisten negatiivista suhtautumista uuteen johtajaansa. Taustajuonena koko sarjassa toimii Cybertronin salaperäinen, unohtunut alkuperä, mistä Megatron on saamassa selville asioita, pala palalta.
Mukana on paljon vanhoja tuttuja hahmoja, Cybertron-ulkonäöillään.
Osat > The War Within

Megatron on aloittanut kapinan hyökkäämällä Autobottien kimppuun ja aiheuttaen sisällissodan. Megatron on myös onnistunut tappamaan Autobot johtajan Sentinel Primen. Vanhojen neuvosto valitsee uudeksi Primeksi arkistonhoitaja Optronixin, josta tulee Optimus Prime, keskellä sisällissodan pahinta vaihetta. Optimus Primella on aluksi uskottavuusongelmia joukkojensa silmissä, edeltäjiensä kuoltua. Myöskään Primen päätös jättää Cybertron ei saa Autobotteja ilahtumaan. Tarina keskittyy suurimmaksi osaksi Optimuksen matkaan, planetan ytimessä, missä hän kohtaa niin Decepticon-salamurhaajat, Megatronin, kuin myös paljon uusia tietoja Matrixista. Samaan aikaan Starscream kaappaa vallaan itselleen ja yrittää tuhota Autobotteja, huonolla menestyksellä. Optimus ja Megatron näkevät Matrixin avulla otteita heidän mahdollisesta tulevaisuudestaan, ja siitä mikä vuosien varrella tulee muuttumaan. Lopulta Grimlockin opastamana Optimus käy taistoon Megatronia vastaan ja voittaa tämän, mutta ei ilmeisesti pysty tappamaan tätä.
Lopussa Optimus pitää kädessään levykettä, jonka asentaessaan itseensä, hän saisi kaikkien aikaisempien Primien muistot ja kokemukset itselleen ja hänestä tulisi entistä viisaampi ja kokemusta saaneempi. Optimus päättää kuitenkin heittää levykkeen avaruuteen ja toteaa valitsevansa oman tiensä.
Osat > Tekijät

Kirjoittaja: Simon Furman
Piirtäjä: Don Figueroa
Osat > The Dark Ages

Alussa Optimus ja Megatron katoavat taistelun aikana avaruusportista ja heidän oletetaan kuolleen. Samaan aikaan Cybertronille ilmestyy valtava, liekehtivä ja ikivanha, erittäin salaperäinen transformeri, joka käyttää nimeä Fallen.
Decepticonien ja Autobotten välisen sodan aikana salaperäinen Fallen värvää itselleen kolme apuria, Decepticonit Bludgeon, Mindwipe ja Bugly. Fallenin tarkoitus on herättää jotain muinaista Cybertronin ytimestä. Siihen hän tarvitsee tiettyjen "potentiaalisten" kipinöitä. Nämä potentiaaliset ovat Jetfire, Grimlock, Hot Spot ja Decepticon Blitzwing, joiden yhteisenä piirteenä näyttää olevan jotain kaukaista Cybertronin historiassa. Decepticonien johtaja Shockwave ja Autobottien johtaja Prowl liittoutuvat ja järjestävät pelastusoperaation, tarkoituksenaan myös pysäyttää Fallen, suunnitelmineen.
Osat > Tekijät

Kirjoittaja: Simon Furman
Piirtäjä: Andrew Wildman
Osat > The Ages of Wrath

Omat joukkonsa muodostanut Starscream yrittää eliminoida sekä Autobottien että Decepticonien ylimmän johdon, mutta suunnitelmiin tulee muutos. Starscream onnistuu eliminoimaan ikivanhat, viisaat Autobot neuvoston jäsenet ja Decepticon Motormaster salamurhaa Grimlockin.
Samaan aikaan Megatron tekeekin yllättävän paluunsa, käyttämällä salaperäisiä kloonisotureita apunaan.
Sarjakuva loppui kuitenkin kesken, kustannusyhtiö Dreamwaven tehtyä konkurssin, eikä sarjan päätöstä ole koskaan nähty.
Osat > Tekijät

Kirjoittaja: Simon Furman
Piirtäjä: Joe Ng
Optimuksesta tulee Prime.
Grimlock kohtaa Fallenin.
The Only Exception

| ”The Only Exception” Paramore |
| --- | --- | --- |

Singlen tiedot
 Albumilta: Brand New Eyes
 Julkaistu: 17. helmikuuta 2010
 Tekijä(t): Hayley Williams Josh Farro
 Tuottaja(t): Rob Cavallo
 Tyylilaji: folkrock soft rock vaihtoehtorock
 Kesto: 04.27
 Levy-yhtiö: Fueled by Ramen
Listasijoitukset
  17.  25.  28.  31.  13.   24.
Paramoren muut singlet
| ”Brick by Boring Brick” 2009 | ”The Only Exception” 2010 | ”Careful” 2010 |
The Only Exception on yhdysvaltalaisen rockyhtye Paramoren kappale ja kolmas single yhtyeen kolmannelta studioalbumilta Brand New Eyes. Singlen julkaisi Fueled by Ramen 17. helmikuuta 2010. Kappale oli ehdolla Grammy-palkinnon saajaksi kategoriassa ”Paras duon tai ryhmän pop-esitys”.
Tausta

”The Only Exception” levytettiin keväällä 2009. Kappaleen kirjoittivat yhtyeen jäsenet Hayley Williams ja Josh Farro. Se kertoo henkilöstä, joka ei usko rakkauteen, mutta on kuitenkin valmis tekemään poikkeuksen ja rakastumaan tavatessaan sen oikean. Williams on kertonut saaneensa idean kappaleeseen vanhempiensa avioerosta. Kappaleessa mainitun ainoan poikkeuksen (eng. the only exception) on arveltu tarkoittavan Williamsin nykyisin entistä aviomiestä, New Found Glory -yhtyeen Chad Gilbertiä.